**Upute za provedbu Politike otvorene znanosti Sveučilišta u Rijeci**

Znanstvene informacije i istraživački podaci koji su proizvod znanstvenih aktivnosti financiranih javnim sredstvima trebaju biti dostupni u otvorenom pristupu (*Hrvatska deklaracija o otvorenom [[1]](#footnote-1)pristupu I Deklaracija Sveučilišta u Rijeci “Europska otvorena znanost[[2]](#footnote-2)”*), a iznimke od ovog pravila prihvatljive su samo u specifičnim slučajevima zaštite osobnih podataka, intelektualnog vlasništva, nacionalne sigurnosti i slično. Svrha ovih uputa je dati smjernice kako pohraniti i objaviti publikacije i istraživačke podatke.

U provedbi Politike otvorene znanosti Sveučilišta u Rijeci [[3]](#footnote-3)sudjeluju ***Dionici znanstvene djelatnosti*** (znanstveno i nastavno osoblje, suradnici, studenti i drugi sudionici procesa u sustavu znanosti i visokog obrazovanja).

1. **Sastavnice Sveučilišta u Rijeci**

* obvezuju se da **kao dio ugovora o studiranju** na svojim preddiplomskim, diplomskim i doktorskim studijima obvezno uključe i potpisanu **izjavu studenta o javnoj objavi obranjenog završnog i/ili diplomskog rada, odnosno doktorske disertacije** *(Prilog 1.*), te izjavu o dozvoli mrežnog objavljivanja putem institucijskih repozitorija i korištenja digitalne inačice navedenih radova sukladno općepriznatim međunarodnim standardima (CC BY licencije).

Ako je zbog postizanja zaštite patentom, industrijskim dizajnom ili nekim drugim pravom industrijskog vlasništava u skladu sa posebnim propisima kojima se uređuju prava industrijskog vlasništva nužno da se zadrži tajnost sadržaja ili dijela sadržaja doktorskog rada, studenti, u dogovoru s mentorom, mogu zahtijevati odgodu objave do ostvarenja uvjeta za postizanje odgovarajuće zaštite pravom industrijskog vlasništva ili do prestanka potrebe za čuvanjem tajnosti u skladu sa Pravilnikom o gospodarenju intelektualnim vlasništvom na Sveučilištu u Rijeci. [[4]](#footnote-4)

*Hodogram aktivnosti:*

* urednik repozitorija treba omogućiti samoarhiviranje svih radova u repozitoriju
* student samoarhivira rad u repozitoriju sastavnice, u dogovoru s mentorom, a nakon provjere u Turnitinu
* arhivira se završna verzija rada prije obrane
* prilikom samoarhiviranja rada student obavezno odabire otvoreni pristup svima uz CC BY licenciju
* samoarhiviranje rada jedan je od uvjeta za pristupanje obrani rada
* nakon obrane rada, sastavnica dostavlja popis studenata koji su obranili rad na nekoj od razina studija te urednik urednik repozitorija objavljuje rad na javnom sučelju repozitorija

*Napomena*: Studenti koji nemaju potpisanu izjavu o javnoj objavi rada u okviru ugovora o studiranju, samoarhiviraju rad u institucijski repozitorij sastavnice u skladu s Politikom otvorene znanosti Sveučilišta u Rijeci i Odlukom o obvezi pohrane i objave znanstvenih, stručnih i popularnih radova te istraživačkih podataka (*Prilog 2.*) u institucijski repozitorij sastavnica Sveučilišta u Rijeci (samoarhiviranje rada uz otvoreni pristup svima i CC BY licenciju).

* omogućuju i pružaju svojim istraživačima potporu za objavu znanstvenih i stručnih radova u:

1. Zlatnom *tipu otvorenog pristupa* (objavom radova u časopisima koji su dostupni u otvorenom pristupu) pružajući pritom, u skladu sa Strategijom Sveučilišta 2021.-2025., **financijsku potporu kroz (su)financiranje troškova objave znanstvenih radova**.
2. *Zelenom tipu otvorenog pristupa* (arhiviranjem/samoarhiviranjem odgovarajućih verzija radova u repozitoriju matične ustanove) pružajući **tehničku i stručnu potporu** pri objavi radova u institucijskom repozitoriju
3. **Dionici znanstvene djelatnosti**

* Pohrana radova u repozitorij matične ustanove sastavnice Sveučilišta te omogućavanje otvorenog pristupa – kada god je to moguće:
  1. objavljene verzije znanstvenih radova, a kada to, zbog prijenosa autorskih prava na izdavača, nije moguće, onda
  2. prihvaćenih rukopisa (author accepted manuscript) objavljenih radova ili
  3. autorskog pretiska (preprint)

*Napomena:* Pri potpisivanju ugovora o prijenosu autorskih prava (eng. *Copyright Transfer Agreement*) autori u pravilu „prenose“ imovinska autorska prava (pravo umnožavanja, pravo distribuiranja, pravo priopćavanja autorskog djela javnosti, pravo prerade) na izdavača.

Politiku otvorenog pristupa pojedinog izdavača te mogućnosti samoarhiviranja radova u digitalne repozitorije autori mogu pronaći na mrežnim stranicama izdavača, u nakladničkom ugovoru ako su ga potpisali ili na *Sherpa/RoMeo* portalu.

Ovaj korak se primjenjuje i u slučaju objavljivanja rada u časopisu s otvorenim pristupom (Zlatni tip otvorenog pristupa).

Prilikom samoarhiviranja radova metapodaci o radovima mogu se preuzeti iz neke od vanjskih baza: *Crosbi, Hrčak, Crossref, NSK*.

* Obveza pohrane radova u repozitorij, uz uporabu CC licencija, odnosi se na sljedeće publikacije:

1. znanstvene i stručne radove;
2. monografije i poglavlja u knjigama;
3. zbornike radova znanstvenih i/ili stručnih skupova u organizaciji Sveučilišta ili njegovih sastavnica;
4. udžbenike;
5. referentna djela (stručne radove);
6. završne, diplomske i doktorske radove koji nastaju na Sveučilištu ili njegovoj sastavnici;
7. obrazovne sadržaje[[5]](#footnote-5), te
8. ostale materijale Sveučilišta i njegovih sastavnica.

* Očekuje se da se cjeloviti tekst gore navedenih publikacija *odmah* učini javno dostupnim pod standardnom otvorenom licencijom (CC BY)
* Očekuje se od istraživača da u institucijski repozitorij pohrane i srodne istraživačke podatke
* U slučaju “zatvorenih” publikacija očekuje se da se metapodaci vezani uz publikaciju učine otvoreno dostupnima pohranom u institucijski repozitorij
* Preporučuje se da se za svaku istraživačku aktivnost izradi Plan upravljanja istraživačkim podacima (engl. Research Data Management Plan) te da se u svakom slučaju istraživački podaci digitalno povežu s odgovarajućim publikacijama
* Potiče se istraživače da u institucijski repozitorij pohrane publikacije objavljene prije datuma stupanja na snagu trenutne Politike i učine ih otvoreno dostupnima kada god je to moguće
* Obvezno je navođenje pripadnosti (afilijacija) Sveučilištu u skladu s [Odlukom o navođenju pripadnosti (afilijacija) Sveučilištu u Rijeci](https://rektor.uniri.hr/files/Programski_ugovori/Znanstvena_istrazivanja/NATJE%C4%8CAJ%20_UNIRI%20PROJEKTI_/Odluka%20o%20navo%C4%91enju%20pripadnosti%20SURI.pdf) (2018.)[[6]](#footnote-6)
* Obvezna je izrada i upotreba trajnog identifikatora autora ORCID i njegova povezanost sa Sveučilištem u Rijeci

1. **Dionici nastavne djelatnosti**

* Pohrana obrazovnih materijala u institucijski repozitorij i objava u otvorenom pristupu uz uporabu Creative Commons licencije CC BY gdje zadržavaju autorsko pravo i pravo na objavljivanje bez ograničenja.

1. **Uredništva časopisa**

* Obvezna je dodjela trajnog identifikatora DOI za radove objavljene u časopisima čiji su izdavači Sveučilište i njegove sastavnice

1. **Sveučilište**

* Senat Sveučilišta u Rijeci usvaja Odluku o obvezi pohrane i objave znanstvenih, stručnih i popularnih radova te istraživačkih podataka u institucijski repozitorij sastavnica Sveučilišta u Rijeci koja je sastavni dio ovih uputa
* osigurava obrazovanje, osposobljavanje i podizanje svijesti o otvorenoj znanosti usmjereno na dionike znanstvene djelatnosti
* provođenje praksi otvorene znanosti će se afirmirati, poticati i nagrađivati kao jedan od kriterija razvoja akademskih karijera istraživača Sveučilišta
* potiče sudjelovanje šire javnosti u znanstvenim aktivnostima (engl. citizen science) – npr. kroz prikupljanje podataka, njihovu analizu i diseminaciju ili kroz (su)financiranje znanstvenih aktivnosti

*Uputu i priloge sastavio Centar za otvorenu znanost i upravljanje znanstvenim informacijama Sveučilišne knjižnice Rijeka.[[7]](#footnote-7)*

Prilog 1.

**IZJAVA STUDENTA - AUTORA**

**O JAVNOJ OBJAVI OBRANJENOG ZAVRŠNOG/DIPLOMSKOG/DOKTORSKOG RADA**

Izjavljujem da kao student - autor *završnog/diplomskog/doktorskog* rada dozvoljavam *naziv sastavnice* Sveučilišta u Rijeci da ga trajno javno objavi i besplatno učini dostupnim javnosti u cjelovitom tekstu u mrežnom digitalnom repozitoriju *naziv sastavnice*.

U svrhu podržavanja otvorenog pristupa *završnim/diplomskim/doktorskim* radovima trajno objavljenim u javno dostupnom digitalnom repozitoriju *naziv sastavnice*, ovom izjavom dajem neisključivo imovinsko pravo iskorištavanja bez sadržajnog, vremenskog i prostornog ograničenja mog *završnog/diplomskog/doktorskog* rada kao autorskog djela pod uvjetima *Creative Commons* licencije CC BY Imenovanje, prema opisu dostupnom na <http://creativecommons.org/licenses/>

Student - autor:

\_\_\_\_\_\_\_\_\_\_\_\_\_\_\_\_\_\_\_\_\_

[potpis]

1. http://www.uaos.unios.hr/artos/Hrvatska\_deklaracija\_o\_otvorenom\_pristupu.pdf [↑](#footnote-ref-1)
2. https://svkri.uniri.hr/images/Deklaracija\_Europska\_otvorena\_znanost.pdf [↑](#footnote-ref-2)
3. https://uniri.hr/wp-content/uploads/2021/10/09.02.-Politika-otovrene-znanosti\_UNIRI.pdf [↑](#footnote-ref-3)
4. http://www.utt.uniri.hr/files/Pravilnik\_o\_gospodarenju\_IV\_SuR-a\_final\_2010.pdf [↑](#footnote-ref-4)
5. Obrazovnim sadržajima smatraju se materijali dostupni u elektroničkom obliku kao što su udžbenik (priručnik, skripta, knjiga), prezentacija, slika, graf, dijagram, animacija, rječnik, video zapis, audio zapis, baza pitanja, i dr. koje Sveučilište i njegove sastavnice koriste prilikom poučavanja kako studenata, tako i ostalih dionika društva (<https://www.srce.unizg.hr/files/srce/docs/otvoreni-pristup/preporuke_oer_20200403.pdf>). [↑](#footnote-ref-5)
6. <https://uniri.hr/wp-content/uploads/2019/04/Odluka-o-navo%C4%91enju-pripadnosti-SURI.pdf> [↑](#footnote-ref-6)
7. Ivana Dorotić Malič, Jana Krišković Baždarić, Sandra Cuculić, Branka Turk [↑](#footnote-ref-7)